অনেকে মনে করতে পারেন নগরীর রাস্তায় আর কয়টা বাইক চলে? যাদের মনে এ প্রশ্ন তাদের জন্য কিছু তথ্য তুলে ধরছি। ১৯৯৩ সালের এক জরিপ অনুযায়ী টরন্টো নগরীতে বাই সাইকেল চালকের সংখ্যা ছিল ৫ লাখ। এর আগে ১৯৮৬ সালের জরিপে এ সংখ্যা ছিল ৩ লাখ ৫০ হাজার। বর্তমানে এ সংখ্যা ১০ লাখের বেশি। নগরীতে বাইক ব্যবহার করে কাজ করেন এমন লোকের সংখ্যা প্রায় ৪ লাখ। পরিবেশবাদীরা বাইক চালকদের উৎসাহ দেয়ায় এ সংখ্যা প্রতি বছর বাড়ছে। জানা যায় এদের কারণে নগরীতে বছরে ৮০ হাজার টন বায়ু দূষণ কম হয়। এছাড়া ১৫৬ মিলিয়ন লিটার জ্বালানী অর্থাৎ ৭৮ মিলিয়ন ডলার সাশ্রয় হয়ে থাকে। তাই পরিবেশ দূষণ থেকে শহরকে রক্ষা করার তাগিদে অনেক সচেতন নাগরিক গাড়ি থাকা সত্ত্বেও গ্রীষ্মকালে বাইক চালান। এছাড়াও ছাত্র/ছাত্রী এবং কুরিয়াররা নিয়মিত বাইক ব্যবহার করে থাকেন। পুরো গ্রীষ্মকালে টরন্টো পুলিশ বাইক ব্যবহার করে থাকে।